
Comisia pentru buget,

finanţe şi bănci

Bucureşti,        02.09.2003 

Nr. 429

AVIZ

asupra proiectului de Lege privind aprobarea Ordonanţei de urgenţă a Guvernului nr. 70/2003 pentru modificarea Ordonanţei de urgenţă a Guvernului nr. 96/2002 privind acordarea de produse lactate şi de panificaţie
Cu adresa nr. 471 din 25 august 2003, Biroul Permanent, conform art. 89 şi 107 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu proiectul de Lege privind aprobarea Ordonanţei de urgenţă a Guvernului nr. 70/2003 pentru modificarea Ordonanţei de urgenţă a Guvernului nr. 96/2002 privind acordarea de produse lactate şi de panificaţie.

In urma examinării, în şedinţa din data de 02 septembrie 2003, Comisia a hotărât, în unanimitate, să propună Comisiei avizate în fond, completarea art. 1 cu un amendament prin care să poată beneficia şi copiii din învăţământul preşcolar de stat cu program prelungit, de programul privind acordarea de produse lactate şi de panificaţie, în condiţiile încadrării în subvenţiile pentru hrană, prevăzute anual, din bugetul local.

În consecinţă, prin extinderea propusă mai sus, se modifică corespunzător şi titlul prezentei ordonanţe.

